గుమ్మన్నగారి బాలశ్రీనివాసమూర్తి

డా. గుమ్మన్నగారి బాలశ్రీనివాసమూర్తి (1966, సెప్టెంబరు 5 – 2023, ఏప్రిల్ 24) తెలంగాణకు చెందిన సాహితీవేత్త, పరిశోధకుడు, పత్రిక సంపాదకుడు. తెలంగాణ విశ్వవిద్యాలయం తెలుగు విభాగంలో అసోసియేట్ ప్రొఫెసర్ గా పనిచేశాడు.

 జీవిత విశేషాలు 
బాలశ్రీనివాసమూర్తి 1966, సెప్టెంబరు 5న మెదక్ జిల్లాలోని పోతారెడ్డిపేటలో జన్మించాడు. ఇతని తండ్రి గుమ్మన్నగారి లక్ష్మీనరసింహ శర్మ కవి, అవధాని. తల్లి పద్మావతి.

 విద్య 
హైదరాబాదు విశ్వవిద్యాలయంలో చలం రాసిన 'సుధ గీతాల' మీద ఎం.ఫిల్., 'తెలుగులో తాత్త్విక కావ్యాలు' అనే అంశంమీద పిహెచ్.డి. చేసాడు.

 సహాచార్యుడిగా 
తెలంగాణ విశ్వవిద్యాలయం ఏర్పడిన తొలినాళ్ళ నుంచి బోధన విధుల్లో ఉన్న బాలశ్రీనివాసమూర్తి విశ్వవిద్యాలయంలోని వివిధ పరిపాలన పదవులు నిర్వహించాడు. 

 సాహిత్య ప్రస్థానం 
జాగృతి వార పత్రికలో సాహిత్య వ్యాసాలను, జాతీయ-అంతర్జాతీయ సదస్సులలో పరిశోధన పత్రాలు సమర్పించాడు. దాదాపు పది పుస్తకాలను వెలువరించాడు. తెలంగాణ సాహిత్య అకాడమీ రూపొందించిన 'సమగ్ర తెలంగాణ సాహిత్య చరిత్ర' పుస్తక సంపాదక బృందంలో సభ్యునిగా పనిచేశాడు.

 రచనలు 
 ఆత్మకథల్లో ఆనాటి తెలంగాణ
 సమకాలీన వాదాలు - సాహిత్య విమర్శ
 తెలంగాణం - తెలుగు మాగాణం
 తుషార సమీరం
 తెలంగాణ పత్రికలు
 వెలుతురు కొలను
 మా ప్రసిద్ధిపేట
 విలక్షణ పి. వి.-– నరసింహారావు గారి జీవిత చరిత్ర
 దేవులపల్లి రామానుజనరావు (మోనోగ్రాఫ్)
 జీవన హిందోళం (గుమ్మన్నగారి లక్ష్మీనరసింహ శర్మగారి జీవితం – అవధానం)

 సంపాదకత్వం 

 తెలంగాణ వైతాళికులు (మూడు సంపుటాలు, జననేతలు-అక్షరమూర్తులు-ప్రతిభామూర్తులు)
 సాహితీ సుధ
 తెలంగాణ చరిత్ర సంస్కృతి వారసత్వం
 తెలంగాణ సాహిత్య చరిత్ర

 మరణం 
బాలశ్రీనివాసమూర్తి 2023, ఏప్రిల్ 24న గుండెపోటుతో హైదరాబాదు సుచిత్రలోని తన స్వగృహాంలో మరణించాడు.

 మూలాలు 

వర్గం:1966 జననాలు
వర్గం:2023 మరణాలు
వర్గం:సిద్దిపేట జిల్లా ఉపాధ్యాయులు
వర్గం:సిద్దిపేట జిల్లా కవులు
వర్గం:సిద్దిపేట జిల్లా పాత్రికేయులు
వర్గం:సిద్దిపేట జిల్లా రచయితలు
వర్గం:సిద్దిపేట జిల్లా వ్యక్తులు